http___www.toshiba-croatia.com_press_releases_Toshiba_Encore__1.xml
1.1 2.1 3.1 4.1 4.2 5.1 5.2 6.1 6.2 6.3 7.1 8.1 9.1 10.1
Toshiba announces budget 8- and 10.1-inch Encore 2 Windows 8.1 tablets Aiming for affordability, Toshiba is to release two new Windows 8.1 tablets under the name Encore 2. The 8- and 10.1-inch Encore 2s have a 1280 x 800 pixel resolution and are powered by Intel Atom processors. The 8-inch will carry 1GB of RAM, while the 10.1 inch model doubles that to 2GB. Both have 32GB storage. As a boon to Windows purists looking for a tablet that has what they know, the Encores also come with a year-long Microsoft Office 365 subscription, offering access to the old staples Word, Excel, Powerpoint and Outlook. Also bundled in is OneDrive online storage and Skype phone minutes. The rear camera on both is 5MP and the front cam is 1.2MP. They also have 0.5w stereo speakers with Dolby Digital Plus. The Engcore 2 WT10-A is a micro USB 2.0 port, micro HDMI output and microSD support for up to 128GB. The WT8-B shares these specs but doesn’t offer HDMI out. They’ll be available in the coming months for around US$200. Via pocket-lint Categories: Tablet, Toshiba, Windows Tablet
1.1 1.2 1.3 1.4 2.1 2.2 2.3 2.4 3.1 4.1 4.2 4.3 5.1 5.2 6.1 7.1 7.2 7.3 7.4 8.1 8.2 8.3 9.1 10.1 10.2 10.3 10.4 10.5 10.6 11.1 11.2 11.3 11.4 12.1 13.1 13.2 14.1 14.2 14.3 15.1 16.1 16.2 16.3 16.4 16.5 17.1 17.2 18.1 19.1 20.1 21.1 22.1 23.1 24.1 25.1 25.2 26.1 27.1 28.1 29.1 30.1 32.1
Neuss, Njemačka, 3. lipnja 2014. – Toshiba Europe GmbH najavljuje svoju najnoviju obitelj tablet računala pokretanih operativnim sustavom Windows 8.1 – model Encore 2 WT10-A, dijagonale 25,65 cm (10.1"), te model Encore 2 WT8-B, dijagonale 20,32 cm (8"). Uz sve osnovne značajke koje se očekuju, oba modela nude i mnogo više, što ih čini idealnim suputnicima. Oba uređaja na hrvatskom će tržištu biti dostupna tijekom trećeg tromjesečja 2014. Pokretani quad-core procesorima Intel® Atom™, tablet računala Toshiba Encore 2 omogućuju brze performanse, neophodne za užitak u najnovijim naslovima mobilnih igara zapanjujuće grafike, kao i brzo podizanje sustava, pretraživanje i višeprogramski rad. Za sve korisnike koji žele vidjeti i napraviti više svojim pristupačnim Windows 8.1 tabletom, tanak i lagan 10,1" Encore 2 WT10-A idealan je uređaj. Veći zaslon je pregledniji i jasniji za reprodukciju svih vrsta multimedije, a 2 GB radne memorije uključeno je za višeprogramski rad i glatke prijelaze. Za one koji traže više mobilnosti, tu je Encore 2 WT8-B, elegantan tablet dijagonale ekrana 8" koji je optimiziran za korištenje u portretnom modu. Windows 8.1 with Bing Oba Encore 2 modela - i WT10-a i WT8-B - dolaze s operativnim sustavom Windows 8.1 with Bing, koji uključuje mnoge nadograđene značajke uporabljivosti. Tableti dolaze s jednogodišnjom pretplatom na uslugu Microsoft Office 365, koja omogućuje čitanje, uređivanje, stvaranje te dijeljenje dokumenata i prezentacija u pokretu, uz aplikacije Microsoft Word, Excel, PowerPoint, Outlook, Publisher, Access i OneNote. Online pohrana podataka na usluzi OneDrive i Skype telefonski pozivi su također uključeni kao dio pretplate, pa korisnik uz tablet već od samog početka dobiva mnogo. "Pokretljivost koju pruža obitelj Toshiba Encore 2, fleksibilno je rješenje za korisnike u svijetu u kojemu je mobilnost prvi prioritet", kazao je Peter Han, potpredsjednik globalnog odjela OEM marketinga, Microsoft Corp. "Toshibina neprekidna inovacija, u kombinaciji s upravljanjem dodirom te mogućnostima sustava Windows 8.1 donosi iskustvo koje će korisnike naprosto zapanjiti." Iznimno moderan dizajn Unatoč sitnim razlikama, moderan dizajn i elegancija izdvajaju tablete modele Encore 2 WT10-A i Encore 2 WT8-B iz mnoštva te ih čini savršenim mobilnim suradnicima. S novim, jedinstvenim identitetom tableta iz Toshibe, oba modela dolaze u satenski zlatnom kućištu te s odgovarajućim tankim okvirom. Ergonomski oblikovani, oba tableta imaju zaobljene rubove za lakše rukovanje, a zvučnici su pozicionirani tako da držanje u ruci ne kvari njihov zvuk. Zahvaljujući malim dimenzijama, Encore 2 WT8-B je idealan za rukovanje jednom rukom. Iako je Encore 2 WT8-B optimiziran za rad u portretnom načinu rada, oba uređaja odlikuje dizajn koji omogućuje iznimnu ergonomiju, kako u portretnom, tako i pejzažnom načinu rada. pa se ekran iz gledanja filma potpuno jednostavno zakreće i prilagođava čitanju elektronske pošte. Funkcionalnost je ključna značajka dizajna oba uređaja: priključci i tipke pažljivo su pozicionirani, čime je omogućeno instinktivno brzo i jednostavno povezivanje s drugim uređajima. Tipka Windows nalazi se s bočne strane tableta, što korisniku omogućuje pristup svim opcijama jednim dodirom. Živopisna slika, autentičan zvuk Na oba tableta ugrađena je stražnja kamera rezolucije 5 megapiksela. Encore 2 WT8-B podržava snimanje videozapisa u kvaliteti Full HD 1080p s 24 slike u sekundi, dok Encore 2 WT10-A podržava snimanje u čak 30 slika u sekundi. Prednja kamera idealna je za videopozive. Obje kamere prikazuju još jasnije i preciznije boje, te daju bolje rezultate i realističniju sliku pri slabijem osvjetljenju. Uz opciju TruCapture, ova kamera odlično snima i bijele pozadine, dokumente ili projekcije na platnu, što je odlično za primjenu u nastavi, na sastancima ili prezentacijama jer otklanja potrebu za pisanjem. Čitkost se jednostavno poboljšava korekcijom boja i oštrijim slikama s manje odsjaja na oba modela, dok je na modelu Encore 2 WT10-A dostupna i jednostavna opcija smanjenja šuma. Čist zvuk koji daju dobro pozicionirani stereozvučnici zaista je impresivan. Uz ozvučenje Dolby® Digital Plus Advanced Audio, korisnik može uroniti u autentičan surround zvuk, a interferencija šuma, koju obično izazivaju zvučnici, potpuno je uklonjena. Encore 2 WT10-A ima implementiran i prigušivač jeke, pa se glasovi tijekom videorazgovora i videokonferencija čuju jasno. U oba tableta ugrađen je i prigušivač pozadinskog šuma. Jednostavno korištenje za veću produktivnost Aplikacijom Toshiba Display Utility, kojoj se jednostavno pristupa putem radne površine, povećavaju se sitni grafički elementi kao što su tekst i ikone, što ih čini čitljivijim i uporabljivijim. Osim što olakšava rad, bez izmjene postavki prikaza, ova aplikacija poboljšava i korisnički doživljaj, posebice na manjem modelu Encore 2 WT8-B. Uz tablete Encore 21 opcijski se isporučuje i Toshiba Bluetooth® tipkovnica s ugrađenim clickpadom, koja je potpuno optimizirana za 10,1-inčni te kompatibilna s 8-inčnim modelom, što omogućuje dodatnu fleksibilnost i produktivnost. Satenska zlatna tipkovnica i tamnosmeđa futrola, odlična su nadopuna dizajnu tableta Encore 2 WT10-A. Mehanizmom za lako priključenje i odvajanje, jednostavnim stalkom u origami stilu te integriranim clickpadom, ovaj 10,1-inčni tablet je osmišljen da se po potrebi brzo transformira u praktičan notebook, spreman za rad i učenje. Dobro povezan i spreman na sve Tableti Encore 2 WT10-A i Encore 2 WT8-B posjeduju čitav niz fleksibilnih mogućnosti povezivanja za prijenos videosadržaja, igara i glazbe. Oba modela dolaze s priključkom micro-USB za dijeljenje sadržaja te utorom micro-SD za povezivanje s drugim Windows uređajima u realnom vremenu - a Encore 2 WT10-A posjeduje i izlaz micro-HDMI® za prikaz multimedijalnih sadržaja na većim ekranima. Utor micro-SD omogućuje i proširenje kapaciteta za pohranu podataka do 128 GB, što je zgodno ukoliko korisnik treba još prostora za fotografije i dokumente. Sadržaj se može i sinkronizirati s bilo kojim drugim Windows uređajem putem bežične Wi-Fi® veze. Baterija koja traje preko 8 sati omogućuje da se na ovim tabletima intenzivno radi, uči ili igra - u pokretu. Korištenjem tableta, korisnik može transformirati i svoj TV uređaj u sekundarni ekran pomoću tehnologije bežičnog prikaza (WiDi). Ova tehnologija dostupna je na oba tableta; posebno je korisna na 8-inčnom modelu te idealna za pregled prezentacija, dokumenata ili strujanje internetskih videosadržaja na TV uređaj, pa sadržaj postaje dostupan većim grupama ljudi. Posjetite nas online Za informacije o novim proizvodima, specifikacije i više, posjetite Toshiba web stranice: www.toshiba-croatia.com/ ili posjetite naš press centar na https://www.toshiba-croatia.com/press/ Svi ovdje navedeni zaštitni znakovi vlasništvo su odgovarajućih vlasnika. Točne specifikacije proizvoda ovise o modelu i lokalnoj dostupnosti. O kompaniji Toshiba Toshiba je vodeći svjetski proizvođač, isporučitelj rješenja i prodavač naprednih elektroničkih i električnih proizvoda i sustava. Grupacija Toshiba unosi inovaciju i maštu u širok spektar djelatnosti: digitalne proizvode, uključujući i LCD TV uređaje, prijenosna računala, maloprodajna rješenja i višenamjenske uređaje; elektroničke uređaje, uključujući i poluvodiče, proizvode i materijale namijenjene pohrani podataka; industrijske i društvene infrastrukturne sustave, uključujući sustave proizvodnje struje, pametna društvena rješenja, medicinske sustave, pokretne stepenice i dizala; te kućanske aparate. Toshiba je utemeljena 1875. godine i danas pokreće globalnu mrežu od preko 590 udruženih kompanija, s ukupno 206.000 zaposlenika diljem svijeta i godišnjom prodajom koja premašuje 5.8 trilijuna jena (61 milijardu američkih dolara). Posjetite web stranice korporacije Toshiba na www.toshiba.co.jp/index.htm. Toshiba Europe GmbH, sa sjedištem u Neussu u Njemačkoj, podružnica je u potpunom vlasništvu korporacije Toshiba Corporation iz Tokya. Kontakti za medije: Krešimir Petković Visicom integrirane komunikacije kresimir.petkovic@visicom.hr 1Toshiba Bluetooth® tipkovnica za Encore 2 je dostupna u paketu (Encore 2 WT10-A)